# אורי דן

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אורי דן. (יליד 1935). עיתונאי ישראלי בכיר. פרשן צבאי ופוליטי.

אורי דן נולד בארץ בשנת 1935. בגיל 17 ביקש להתקבל ככתב בשבועון העולם הזה ונתקבל לאחר שהעורך אורי אבנרי עמד על כשרונו.

מאמצע שנות החמישים היה לכתב צבאי בשבועון צה"ל במחנה ולאחר מכן בעיתון מעריב. ככתב במחנה סיקר אורי דן את פעולות התגמול, אליהן נלווה בגופו. ככתב צבאי צנח יחד עם כח הצנחנים בפתח מעבר המיתלה, בפתיחת מלחמת סיני. במעריב משתתף אורי דן ברציפות במרוצת כל השנים, בתחילה ככתב צבאי ולאחר מכן כפרשן צבאי ופוליטי. כן שימש בסוף שנות השישים ובראשית שנות השבעים כככתב העיתון בפריס ובמערב אירופה.

במלחמת יום הכיפורים נספח אורי דן, ככתב צבאי, לאוגדתו של אריאל שרון ותיעד את המערכה בכתבותיו ובצילומים שצילם בשדה הקרב. כתבותיו אלו קובצו לאחר מכן בספרו "ראש גשר". אורי דן היה אחד מקבוצת עיתונאים (שכללה מלבדו את ישעיהו בן פורת, יהונתן גפן, איתן הבר, חזי כרמל, אלי לנדאו ואלי תבור), שפירסמו בשנת 1973 את הספר "המחדל", שהיה הספר הראשון שנתפרסם מיד לאחר המלחמה ובו ביקורת על מחדליה ותאור עז משדות הקרב, על החללים, הנפגעים ואובדן הציוד, שהיו בהם. הספר עורר בזמנו הד רב בדעת הקהל.

מאז מלחמת יום הכיפורים ואילך הפך אורי דן לנאמנו של אריאל שרון, אותו הכיר לראשונה עוד בשנת 1954 כמפקד גדוד 890 של חטיבת הצנחנים. במרוצת השנים תמך אורי דן בכל מהלכיו הפוליטיים והמדיניים של שרון. בעת מלחמת לבנון שימש אורי דן כיועץ התקשורת של שר הבטחון שרון. אמרתו, שהתאמתה, על שרון כי "מי שלא רצה אותו כרמטכ"ל יקבל אותו כשר הבטחון, ומי שלא רצה אותו כשר הבטחון יקבל אותו כראש הממשלה". הפכה למטבע לשון.

אורי דן הוא איש ימין מובהק. מעבר לנאמנותו לאריאל שרון שיקפו מאמריו את דעת הימין בכל נושא. במהלך ההתנתקות ניכר היה בכתבותיו קונפליקט פנימי בין נאמנותו לשרון לבין הסתייגותו מתהליך ההתנתקות. במהלך ההתנתקות ולאחריה נראה היה כי השלים עם המהלך.

אורי דן הוא משתתף קבוע בתוכניות האקטואליה של רשת ב' של קול ישראל וביומן השבוע של הערוץ הראשון של הטלוויזיה הישראלית. אורי דן שימש ככתב של השבועונים "פרי מאטש" ו"שטרן" ותחנת "רדיו לוקסמבורג".

אורי דן כתב, בעצמו ובהשתתפות אחרים, ספרים רבים בנושאי בטחון וטרור.

## [עריכה] ספריו

- אמברגו - מיראז' נגד מיג (ביחד עם ישעיהו בן פורת). הוצאת מסדה 1968.
- המרגל שבא מישראל - פרשת אלי כהן(יחד עם ישעיהו בן פורת). הוצאת מסדה 1968.
- המלחמה החשאית (ביחד עם ישעיהו בן פורת). הוצאת מעריב 1972.
- המחדל (ביחד עם שישה אחרים). הוצאה מיוחדת 1973.
- ראש גשר. א"ל הוצאה מיוחדת 1975.
- אצבע אלוהים - סודות המלחמה בטרור. הוצאת מסדה 1976.
- מבצע אוגנדה - הסיפור מאחורי הקלעים. הוצאת כתר 1976.
- קשר האורניום (ביחד עם פטר מן). הוצאת מסדה 1977.
- מבצע גומא. הוצאת מעריב 1981.
- איכמן בידי ! (ביחד עם פטר מן). הוצאת מסדה 1987.
- אריאל שרון במלחמה לשלום 2001 - 1948. הוצאת גלי אלפא 2001.

מקור: http://he.wikipedia.org../../../%D7%90/%D7%95/%D7%A8/%D7%90%D7%95%D7%A8%D7%99_%D7%93%D7%9F.html

קטגוריות: עיתונאים ישראלים | עיתונאים עבריים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש